18 noyabr kuni Ukraina bosh vaziri Denis Shmigal rossiyaliklar zarbalari tufayli mamlakat energiya tizimining qariyb yarmi ishdan chiqqanini ma’lum qildi. Telegram-kanallarda rossiyalik harbiy asirlar Ukraina harbiylari tomonidan otib tashlangani aytilgan video tarqaldi. Rossiya hukumati ta’siridagi harbiy telegram-kanallar videoyozuv Luhansk oblasti Makeyevka qishlog‘i hududida olinganini yozishdi. RF tergov qo‘mitasi jinoiy ish ochdi, Rossiya videoyozuvni BMT Inson huquqlari bo‘yicha Oliy komissari boshqarmasiga yo‘llagan. Ukraina tomoni hozircha hodisa yuzasidan izoh bermadi. Shvetsiya politsiyasi «Shimoliy oqim» gaz quvurida diversiya amalga oshirilganini tasdiqladi: voqea joyida portlovchi qurilma izlari topilgan. Quyida 18 noyabr, urushning 268-kunida Ukrainaning turli hududlarida olingan suratlar. Ozod etilgan Xerson manzaralari Xerson oblastida rossiyaliklar tashlab ketgan poligon Donbass shimolidagi ukrain harbiylari